nibzard/narodne-novine-full-text-markdown huggingface dataset:
## Rješenje o imenovanju ministra kulture

### NN 148/2010 (31.12.2010.), Rješenje o imenovanju ministra kulture

VLADA REPUBLIKE HRVATSKE

3770

Na temelju članka 109. stavka 5. Ustava Republike Hrvatske (»Narodne novine«, br. 56/90, 135/97, 8/98 – pročišćeni tekst, 113/2000, 124/2000 – pročišćeni tekst, 28/2001, 41/2001 – pročišćeni tekst, 55/2001 – ispravak, 76/2010 i 85/2010 – pročišćeni tekst) i članka 5. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA KULTURE

Imenuje se JASEN MESIĆ ministrom kulture.

Klasa: 080-02/10-01/249

Urbroj: 50304/2-10-03

Zagreb, 29. prosinca 2010.

Predsjednica
Jadranka Kosor, dipl. iur., v. r.

Rješenje, NN 148/2010-3770
## Pravilnik o izmjeni Pravilnika o postupku i načinu ostvarivanja prava na oslobođenje plaćanje godišnje naknade za uporabu javnih cesta i cestarine

### NN 148/2010 (31.12.2010.), Pravilnik o izmjeni Pravilnika o postupku i načinu ostvarivanja prava na oslobođenje plaćanje godišnje naknade za uporabu javnih cesta i cestarine

MINISTARSTVO MORA, PROMETA I INFRASTRUKTURE

3773

Na temelju članka 63.a stavka 3. Zakona o javnim cestama (»Narodne novine«, broj 180/04., 82/06., 138/06., 146/08., 152/08., 38/09., 124/09., 153/09. i 73/10) ministar mora, prometa i infrastrukture, uz suglasnost ministra nadležnog za obitelj, branitelje i međugeneracijsku solidarnost i ministra nadležnog za zdravstvo i socijalnu skrb, donosi

PRAVILNIK

O IZMJENI PRAVILNIKA O POSTUPKU I NAČINU OSTVARIVANJA PRAVA NA OSLOBAĐANJE PLAĆANJA GODIŠNJE NAKNADE ZA UPORABU JAVNIH CESTA I CESTARINE

Članak 1.

U Pravilniku o postupku i načinu ostvarivanja prava na oslobađanje plaćanja godišnje naknade za uporabu javnih cesta i cestarine (»Narodne novine«, broj 82/10) u članku 14. riječi: »do 31. prosinca 2010.« zamjenjuju se riječima: »do 30. lipnja 2011.«, a riječi: »a nakon 31. prosinca 2010. na temelju rješenja drugog nadležnog tijela.« brišu se.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/10-02/74

Urbroj: 530-07-10-1

Zagreb, 27. studenoga 2010.

Ministar
Božidar Kalmeta, v. r.

Pravilnik, NN 148/2010-3773
## Odluka o prestanku važenja Odluke o prikupljanju podataka o međunarodnim transakcijama povezanim s komunikacijskim uslugama

### NN 148/2010 (31.12.2010.), Odluka o prestanku važenja Odluke o prikupljanju podataka o međunarodnim transakcijama povezanim s komunikacijskim uslugama

HRVATSKA NARODNA BANKA

3779

Na temelju članka 43. stavka 2. točke 9. i članka 66. stavka 4. Zakona o Hrvatskoj narodnoj banci (»Narodne novine«, br. 75/2008.) i članka 49. Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009. i 153/2009.) guverner Hrvatske narodne banke donosi

ODLUKU

O PRESTANKU VAŽENJA ODLUKE O PRIKUPLJANJU PODATAKA O MEĐUNARODNIM TRANSAKCIJAMA POVEZANIM S KOMUNIKACIJSKIM USLUGAMA

Članak 1.

Odluka o prikupljanju podataka o međunarodnim transakcijama povezanim s komunikacijskim uslugama (»Narodne novine«, br. 150/2003.) prestaje važiti stupanjem na snagu ove Odluke.

Članak 2.

Ova Odluka stupa na snagu dana 1. siječnja 2011.

Odluka br.: 573-020/12-10/ŽR

Zagreb, 22. prosinca 2010.

Guverner
Hrvatske narodne banke
dr. sc. Željko Rohatinski, v. r.

Odluka, NN 148/2010-3779
## Rješenje kojim se utvrđuje da je društvu Fincon d.o.o., sa sjedištem u Varaždinu, prestalo važiti odobrenje za obavljanje poslova vezanog zastupnika

### NN 148/2010 (31.12.2010.), Rješenje kojim se utvrđuje da je društvu Fincon d.o.o., sa sjedištem u Varaždinu, prestalo važiti odobrenje za obavljanje poslova vezanog zastupnika

HRVATSKA AGENCIJA ZA NADZOR FINANCIJSKIH USLUGA

3782

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 49. točka 1. Zakona o općem upravnom postupku (»Narodne novine« broj 47/09), Uprava Hrvatske agencije za nadzor financijskih usluga, po službenoj dužnosti, u predmetu prestanka važenja odobrenja, društva Fincon d.o.o., sa sjedištem u Varaždinu, Aleja kralja Zvonimira 1, za obavljanje poslova vezanog zastupnika, na sjednici održanoj 23. prosinca 2010. godine donijela je

RJEŠENJE

1. Utvrđuje se da je društvu Fincon d.o.o., sa sjedištem u Varaždinu, Aleja kralja Zvonimira 1, s danom 22. studenoga 2010. godine, prestalo važiti odobrenje za obavljanje poslova vezanog zastupnika, izdano rješenjem Hrvatske agencije za nadzor financijskih usluga, 21. siječnja 2010. godine, klasa: UP/I-451-04/09-42/3.

2. Podaci iz točke 1 izreke ovog rješenja upisuje se u Registar vezanih zastupnika koji vodi Hrvatska agencija za nadzor financijskih usluga, pod rednim brojem tri (3).

3. Izreka ovog rješenja objavit će se u »Narodnim novinama«.

Klasa: UP/I-451-04/10-42/06
Urbroj: 326-111-10-2
Zagreb, 23. prosinca 2010.

Zamjenik predsjednika Uprave
Željko Kopčić, v. r.

Rješenje, NN 148/2010-3782
## Rješenje kojim se Petru Vrvilo osnivaču Obrta za zastupanje u osiguranju Galea, Kaštel Lukšić, izdaje dozvola za obavljanje poslova zastupanja u osiguranju

### NN 148/2010 (31.12.2010.), Rješenje kojim se Petru Vrvilo osnivaču Obrta za zastupanje u osiguranju Galea, Kaštel Lukšić, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3784

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Petru Vrvilo iz Kaštel Lukšića, Dr. Vjekoslava Omašića 5, osnivaču Obrta za zastupanje u osiguranju Galea, Kaštel Lukšić, Dr. Vjekoslava Omašića 5, na sjednici održanoj 23. prosinca 2010. donijela je

RJEŠENJE

I. Petru Vrvilo iz Kaštel Lukšića, Dr. Vjekoslava Omašića 5, osnivaču Obrta za zastupanje u osiguranju Galea, Kaštel Lukšić, Dr. Vjekoslava Omašića 5, izdaje se dozvola za obavljanje poslova zastupanja u osiguranju.

II. Petar Vrvilo iz Kaštel Lukšića, Dr. Vjekoslava Omašića 5, osnivač Obrta za zastupanje u osiguranju Galea, Kaštel Lukšić, Dr. Vjekoslava Omašića 5, dužan je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/69
Urbroj: 326-112-10-2
Zagreb, 23. prosinca 2010.

Zamjenik predsjednika Uprave
Željko Kopčić, v. r.

Rješenje, NN 148/2010-3784
## Rješenje kojim je Davoru Gašparu vlasniku obrta Gašpar obrt za zastupanje u osiguranju, vl. Davor Gašpar, Tenja, prestala je važiti dozvola za obavljanje poslova zastupanja u osiguranju

### NN 148/2010 (31.12.2010.), Rješenje kojim je Davoru Gašparu vlasniku obrta Gašpar obrt za zastupanje u osiguranju, vl. Davor Gašpar, Tenja, prestala je važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3785

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 23. prosinca 2010, donijela je

RJEŠENJE

I. Davoru Gašparu iz Tenje, A. G. Matoša 7, vlasniku obrta Gašpar obrt za zastupanje u osiguranju, vl. Davor Gašpar, Tenja, A. G. Matoša 7, prestala je važiti dozvola za obavljanje poslova zastupanja u osiguranju izdana 14. prosinca 2006. rješenjem klasa: UP/I-453-06/06-03/130, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/73

Urbroj: 326-112-10-1

Zagreb, 23. prosinca 2010.

Zamjenik predsjednika Uprave
Željko Kopčić, v. r.

Rješenje, NN 148/2010-3785
## Rješenje kojim se Ljiljani Mandić vlasnici obrta Moneo - obrt za zastupanje u osiguranju, vlasnik Ljiljana Mandić, Osijek, izdaje dozvola za obavljanje poslova zastupanja u osiguranju

### NN 148/2010 (31.12.2010.), Rješenje kojim se Ljiljani Mandić vlasnici obrta Moneo - obrt za zastupanje u osiguranju, vlasnik Ljiljana Mandić, Osijek, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3786

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Ljiljani Mandić iz Osijeka, Vijenac Kraljeve Sutjeske 2, vlasnici obrta MONEO – obrt za zastupanje u osiguranju, vlasnik Ljiljana Mandić, Osijek, na sjednici održanoj 23. prosinca 2010. donijela je

RJEŠENJE

I. Ljiljani Mandić iz Osijeka, Vijenac Kraljeve Sutjeske 2, vlasnici obrta Moneo – obrt za zastupanje u osiguranju, vlasnik Ljiljana Mandić, Osijek, izdaje se dozvola za obavljanje poslova zastupanja u osiguranju.

II. Ljiljana Mandić iz Osijeka, Vijenac Kraljeve Sutjeske 2, vlasnica obrta Moneo – obrt za zastupanje u osiguranju, vlasnik Ljiljana Mandić, Osijek, dužna je u roku od tri dana od primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/72
Urbroj: 326-112-10-2
Zagreb, 23. prosinca 2010.

Zamjenik predsjednika Uprave
Željko Kopčić, v. r.

Rješenje, NN 148/2010-3786
## Rješenje kojim se društvu Vuko plus d.o.o. za zastupanje u osiguranju, Slavonski Brod, izdaje dozvola za obavljanje poslova zastupanja u osiguranju

### NN 148/2010 (31.12.2010.), Rješenje kojim se društvu Vuko plus d.o.o. za zastupanje u osiguranju, Slavonski Brod, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3787

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Vladimira Vuko iz Slavonskog Broda, Marinci 33, osnivača društva Vuko plus d.o.o. za zastupanje u osiguranju »u osnivanju«, Slavonski Brod, Sjeverna vezna cesta 21, za izdavanje dozvole za obavljanje poslova zastupanja u osiguranju, na sjednici održanoj 23. prosinca 2010. donijela je

RJEŠENJE

I. Društvu Vuko plus d.o.o. za zastupanje u osiguranju, Slavonski Brod, Sjeverna vezna cesta 21, izdaje se dozvola za obavljanje poslova zastupanja u osiguranju.

II. Društvo Vuko plus d.o.o. za zastupanje u osiguranju, Slavonski Brod, Sjeverna vezna cesta 21, dužno je u roku od tri dana od primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/71
Urbroj: 326-112-10-2
Zagreb, 23. prosinca 2010.

Zamjenik predsjednika Uprave
Željko Kopčić, v. r.

Rješenje, NN 148/2010-3787
## Odluka o najvišem postotku naknade za upravljanje obveznom mirovinskom društvu za 2011. godinu

### NN 148/2010 (31.12.2010.), Odluka o najvišem postotku naknade za upravljanje obveznom mirovinskom društvu za 2011. godinu

HRVATSKA AGENCIJA ZA NADZOR FINANCIJSKIH USLUGA

3788

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 60. stavka 1. točke 2. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10), Hrvatska agencija za nadzor financijskih usluga na sjednici održanoj 23. prosinca 2010. godine donijela je

ODLUKU

O NAJVIŠEM POSTOTKU NAKNADE ZA UPRAVLJANJE OBVEZNOM MIROVINSKOM DRUŠTVU ZA 2011. GODINU

Članak 1.

Radi pokrića troškova obveznog mirovinskog društva, obvezno mirovinsko društvo u 2011. godini ostvaruje pravo na naknadu za upravljanje odbitkom 0,65% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2011.

Klasa: 011-02/10-04/27

Urbroj: 326-01-10-1

Zagreb, 23. prosinca 2010.

Zamjenik predsjednika Uprave
Željko Kopčić, v. r.

Odluka, NN 148/2010-3788
## Odluka o najvišem postotku naknade banke skrbnika za 2011. godinu

### NN 148/2010 (31.12.2010.), Odluka o najvišem postotku naknade banke skrbnika za 2011. godinu

HRVATSKA AGENCIJA ZA NADZOR FINANCIJSKIH USLUGA

3789

Na temelju odredbi članka 15. točka 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbe članka 85. stavka 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10), Hrvatska agencija za nadzor financijskih usluga na sjednici održanoj 23. prosinca 2010. godine donijela je

ODLUKU

O NAJVIŠEM POSTOTKU NAKNADE BANKE SKRBNIKA ZA 2011. GODINU

Članak 1.

Banka skrbnik za poslove skrbništva u 2011. godini ostvaruje pravo na naknadu od 0,1% godišnje od ukupne imovine mirovinskog fonda.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2011.

Klasa: 011-02/10-04/26

Urbroj: 326-01-10-1

Zagreb, 23. prosinca 2010.

Zamjenik predsjednika Uprave
Željko Kopčić, v. r.

Odluka, NN 148/2010-3789
## Odluka o raspisivanju prijevremenih izbora za Gradsko vijeće Grada Vukovara

### NN 1/2011 (3.1.2011.), Odluka o raspisivanju prijevremenih izbora za Gradsko vijeće Grada Vukovara

VLADA REPUBLIKE HRVATSKE

1

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 4. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 30. prosinca 2010. godine donijela

ODLUKU

O RASPISIVANJU PRIJEVREMENIH IZBORA ZA GRADSKO VIJEĆE GRADA VUKOVARA

I.

Raspisuju se prijevremeni izbori za članove Gradskog vijeća Grada Vukovara.

II.

Za dan provedbe izbora određuje se nedjelja, 6. veljače 2011. godine.

III.

Ova Odluka stupa na snagu danom objave u »Narodnim novinama«.

Klasa: 015-01/10-02/01

Urbroj: 5030109-10-4

Zagreb, 30. prosinca 2010.

Predsjednica
Jadranka Kosor, dipl. iur., v. r.

Odluka, NN 1/2011-1
## Obvezatne upute broj LS II - o obrascima za provedbu prijevremenih izbora za članove Gradskog vijeća Grada Vukovara

### NN 1/2011 (3.1.2011.), Obvezatne upute broj LS II - o obrascima za provedbu prijevremenih izbora za članove Gradskog vijeća Grada Vukovara

DRŽAVNO IZBORNO POVJERENSTVO REPUBLIKE HRVATSKE

10

Na temelju članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05 – pročišćeni tekst i 109/07 – dalje: Zakon), Državno izborno povjerenstvo Republike Hrvatske donosi

OBVEZATNE UPUTE BROJ LS II

O OBRASCIMA ZA PROVEDBU PRIJEVREMENIH IZBORA ZA ČLANOVE GRADSKOG VIJEĆA GRADA VUKOVARA

1. U pripremi i provedbi prijevremenih izbora za članove Gradskog vijeća Grada Vukovara raspisanih Odlukom Vlade Republike Hrvatske od 30. prosinca 2010. primjenjivati će se:

Obvezatne upute LS II o obrascima za provođenje izbora za članove predstavničkih tijela jedinica lokalne i područne (regionalne) samouprave od 15. travnja 2009. (»Narodne novine«, broj 46/09).

2. Ove Obvezatne upute stupaju na snagu danom objave u »Narodnim novinama«.

Klasa: 013-06/10-03/09

Urbroj: 507-10-01

Zagreb, 31. prosinca 2010.

Predsjednik
Branko Hrvatin, dipl. iur., v. r.

Uputa, NN 1/2011-10
## Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

### NN 1/2011 (3.1.2011.), Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

14

Na osnovi članka 33. stavka 3. i 111. stavka 2. Zakona o obveznom zdravstvenom osiguranju (»Narodne novine« broj 150/08., 94/09., 150/09., 71/10. i 139/10.), članka 26. točke 20. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

PRAVILNIK

O IZMJENI PRAVILNIKA O OVLASTIMA I NAČINU RADA OVLAŠTENIH DOKTORA I LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj: 113/09., 126/09., 4/10. i 88/10.) u članku 12. stavku 1. dodaje se nova točka 3. koja glasi:

»3. o priznavanju odnosno ne priznavanju ozljede, odnosno bolesti kao ozljede na radu odnosno profesionalne bolesti«.

U stavku 3. riječi: »1. i 2.« zamjenjuju se riječima: »1., 2. i 3.«.

Članak 2.

U članku 13. stavku 1. iza točke 1. dodaje se nova točka 1.a koja glasi:

»1.a osigurane osobe na ocjenu izabranog doktora o nepriznavanju ozljede odnosno bolesti kao ozljede na radu odnosno profesionalne bolesti«.

Članak 3.

U članku 18. stavku 1. tiskanica »UPUTNICA broj \_\_ OVLAŠTENOM DOKTORU/LJEČNIČKOM POVJERENSTVU« mijenja se i sastavni je dio ovog Pravilnika.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 025-04/10-01/277

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

[TISKANICA](dodatni/412138.pdf)

Pravilnik, NN 1/2011-14
## Pravilnik o izmjenama Pravilnika o načinu propisivanja i izdavanja lijekova na recept

### NN 1/2011 (3.1.2011.), Pravilnik o izmjenama Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

15

Na osnovi članka 131. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10. i 139/10.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

PRAVILNIK

O IZMJENAMA PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj 17/09., 46//09., 4/10., 13/10., 110/10. i 131/10.) u članku 5. stavku 3. tiskanice recepata mijenjaju se, tiskane su uz ovaj Pravilnik i čine njegov sastavni dio.

Članak 2.

Danom stupanja na snagu ovog Pravilnika uz tiskanice recepata iz članka 1. ovog Pravilnika primjenjuju se: tiskanice recepata iz članka 5. stavka 3. Pravilnik o načinu propisivanja i izdavanja lijekova na recept (»Narodne novine« broj 120/06.), tiskanice recepata iz članka 5. stavka 3. Pravilnika o načinu propisivanja i izdavanja lijekova na recept (»Narodne novine« broj 17/09.) i tiskanice recepata iz članka 2. Pravilnika o izmjenama i dopunama Pravilnika o načinu propisivanja i izdavanja lijekova na recept (»Narodne novine« broj 4/10.), zaključno do datuma koji će posebnom odlukom utvrditi Upravno vijeće Zavoda.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 025-04/10-01/278

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

[TISKANICA 1](dodatni/412141.pdf)

[TISKANICA 2](dodatni/412142.pdf)

Pravilnik, NN 1/2011-15
## Pravilnik o izmjenama Pravilnika o uvjetima i načinu ostvarivanja prava na ortopedska i druga pomagala

### NN 1/2011 (3.1.2011.), Pravilnik o izmjenama Pravilnika o uvjetima i načinu ostvarivanja prava na ortopedska i druga pomagala

HRVATSKI ZAVOD ZA ZDRAVSTVENO OSIGURANJE

16

Na osnovi članka 19. stavka 3. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. točke 8. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

PRAVILNIK

O IZMJENAMA PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga pomagala (»Narodne novine« broj 17/09., 23/09., 53/09., 116/09., 4/10., 88/10., 110/10. i 113/10.) u članku 10. stavku 3. tiskanice potvrda o pomagalu mijenjaju se, tiskane su uz ovaj Pravilnik i čine njegov sastavni dio.

Članak 2.

U cijelom tekstu Pravilnika riječ: »stomatologija« zamjenjuje se riječima: »dentalna medicina«, a riječ: »stomatološki« zamjenjuje se riječju: »dentalni« u odgovarajućem broju i padežu.

Članak 3.

Danom stupanja na snagu ovog Pravilnika uz tiskanice potvrda iz članka 1. ovog Pravilnika primjenjuju se i tiskanice potvrda iz članka 1. Pravilnika o izmjenama Pravilnika o uvjetima i načinu ostvarivanja prava na ortopedska i druga pomagala (»Narodne novine« broj 4/10.), zaključno do 31. prosinca 2011. godine.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 025-04/10-01/279

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

[POTVRDA o ortopedskim i drugim pomagalima](dodatni/412144.pdf)

[POTVRDA o dentalnim pomagalima](dodatni/412145.pdf)

[POTVRDA o očnim i tiflotehničkim pomagalima](dodatni/412146.pdf)

[POTVRDA o slušnim i surdotehničkim pomagalima](dodatni/412147.pdf)

Pravilnik, NN 1/2011-16
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjeni Pravilnika o načinu prijavljivanja i odjavljivanja te stjecanju statusa osigurane osobe u obveznom zdravstvenom osiguranju

### NN 1/2011 (3.1.2011.), Pravilnik o izmjeni Pravilnika o načinu prijavljivanja i odjavljivanja te stjecanju statusa osigurane osobe u obveznom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

18

Na osnovi članka 6. stavka 6., te članka 106. stavka 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 6. stavka 4. Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10. i 131/10.) i članka 26. točke 2. i 3. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.), Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

PRAVILNIK

O IZMJENI PRAVILNIKA O NAČINU PRIJAVLJIVANJA I ODJAVLJIVANJA TE STJECANJU STATUSA OSIGURANE OSOBE U OBVEZNOM ZDRAVSTVENOM OSIGURANJU

Članak 1.

U Pravilniku o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju (»Narodne novine« broj 31/07., 56/07., 96/07., 130/07., 33/08., 91/09., 4/10. i 69/10.) u Popisu osnova osiguranja u obveznom zdravstvenom osiguranju iz članka 9. stavka 2.:

– redni broj 17. s pripadajućim tekstom briše se

– pod rednim brojem 18. u stupcu 2. riječi: »odnosno prestanka statusa osiguranika utvrđenog prema članku 6. stavku 1. točka 11. Zakona« brišu se.

– iza rednog broja 63. dodaje se novi redni broj 64. sa sljedećim podacima:

|  |  |  |  |  |  |  |  |
| --- | --- | --- | --- | --- | --- | --- | --- |
| » | 64. | djeca – članovi obitelji zatočenog, smrtno stradalog ili nestalog branitelja iz Domovinskog rata, nakon prestanka primanja novčane naknade, ako pravo na obvezno zdravstveno osiguranje ne ostvaruju po drugoj osnovi i ako se prijave Zavodu u roku od 30 dana od prestanka primanja novčane naknade te pod uvjetom da se vode se u evidenciji nezaposlenih osoba pri Hrvatskom zavodu za zapošljavanje – članak 29. stavak 3. Zakona o pravima hrvatskih branitelja iz Domovinskog rata i članova njihovih obitelji | osoba sama za sebe | – prijava-T-2  – dokaz o prebivalištu ili odobrenom stalnom boravku, uvjerenje MUP-a ili osobna iskaznica)  – radna knjižica  – dokaz o završenom redovnom školovanju, odnosno dokaz o položenom završnom ispitu  – potvrda o gubitku statusa učenika, odnosno prestanku redovnog školovanja  – rješenje nadležnog tijela o prestanku prava na novčanu naknadu  – potvrda o nezaposlenosti od HZZ-a | datum zaprimanja prijave u Zavodu | datum stjecanja prava statusa prema drugoj osnovi osiguranja | «. |

Članak 2.

Ovaj Pravilnik stupa na snagu danom objave u »Narodnim novinama«.

Klasa: 025-04/10-01/281

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Pravilnik, NN 1/2011-18
## Pravilnik o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

### NN 1/2011 (3.1.2011.), Pravilnik o izmjenama Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

HRVATSKI ZAVOD ZA ZDRAVSTVENO OSIGURANJE

19

Na osnovi članka 131. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 24. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) i članka 27. stavka 3. Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10. i 131/10.), Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

PRAVILNIK

O IZMJENAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA NA ZDRAVSTVENU NJEGU U KUĆI OSIGURANE OSOBE

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući (88/10.) u članku 5. stavku 2. tiskanica »NALOG Broj \_\_\_ ZA PROVOĐENJE ZDRAVSTVENE NJEGE U KUĆI« mijenja se i tiskana je uz ovaj Pravilnik.

Članak 2.

Danom stupanja na snagu ovog Pravilnika uz tiskanicu iz članka 1. ovog Pravilnika primjenjuje se i tiskanica »NALOGA Broj \_\_\_ ZA PROVOĐENJE ZDRAVSTVENE NJEGE U KUĆI« iz članka 5. stavka 2. Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući (»Narodne novine« broj 88/10.).

Članak 3.

Ovaj Pravilnik stupa na snagu danom objave u »Narodnim novinama«.

Klasa: 025-04/10-01/282

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

[TISKANICA](dodatni/412152.pdf)

Pravilnik, NN 1/2011-19
## Izmjene i dopune Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

### NN 1/2011 (3.1.2011.), Izmjene i dopune Općih uvjeta ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

23

Na osnovi članka 71. Zakona o obveznom zdravstvenom osiguranju (»Narodne novine«, broj 150/08., 94/09., 153/09., 71/10. i 139/10.), članka 295. Zakona o obveznim odnosima (»Narodne novine«, broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine«, broj 18/09. i 33/09.) Upravno vijeće Hrvatskog zavoda za zdravstveno osiguranje na 17. sjednici održanoj 22. prosinca 2010. godine donijelo je

IZMJENE I DOPUNE

OPĆIH UVJETA UGOVORA O PROVOĐENJU SPECIJALISTIČKO-KONZILIJARNE I BOLNIČKE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja (»Narodne novine« 50/10., 71/10., 88/10.) iza članka 8. dodaje se podnaslov »Izvještavanje Zavoda o zdravstvenoj zaštiti koja je posljedica priznate ozljede na radu i profesionalne bolesti« i novi članak 8.a koji glasi:

»Izvještavanje Zavoda o zdravstvenoj zaštiti koja je posljedica priznate ozljede na radu i profesionalne bolesti

Članak 8.a

Ugovorni subjekt Zavoda obvezuje se za svaki oblik korištenja zdravstvene zaštite, koji je posljedica priznate ozljede na radu i profesionalne bolesti, upisati skraćenu oznaku uzroka i evidencijski broj priznate prijave o ozljedi na radu, odnosno profesionalnoj bolesti u za to predviđenu rubriku uputnice, naloga za sanitetski prijevoz, potvrde za ortopedska i druga pomagala kao i u osobnom računu ispostavljenom za zdravstvenu zaštitu po tom uzroku.«

Članak 2.

Ovi Opći uvjeti objavljuju se u »Narodnim novinama«.

Klasa: 025-04/10-01/244

Urbroj: 338-01-01-10-1

Zagreb, 22. prosinca 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Izmjene i dopune, NN 1/2011-23
## Eskontna stopa Hrvatske narodne banke

### NN 1/2011 (3.1.2011.), Eskontna stopa Hrvatske narodne banke

HRVATSKA NARODNA BANKA

27

Na temelju članka 29. stavka 8. Zakona o obveznim odnosima (»Narodne novine«, br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 31. prosinca 2010. iznosi 9% godišnje.

Broj: 552-020/12-10/ŽR
Zagreb, 31. prosinca 2010.

Guverner
Hrvatske narodne banke
dr. sc. Željko Rohatinski, v. r.

Ostalo, NN 1/2011-27
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 3/2011 (5.1.2011.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

37

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 6. siječnja 2011. prestaje mirovanje zastupničkog mandata zastupnika mr. sc. BOŽE BIŠKUPIĆA i da zamjenik zastupnika ANĐELKO MIHALIĆ 6. siječnja 2011. prestaje obnašati zastupničku dužnost.

Klasa: 021-14/10-01/17
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-37
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenice zastupnice u Hrvatskom saboru

### NN 3/2011 (5.1.2011.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenice zastupnice u Hrvatskom saboru

HRVATSKI SABOR

38

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNICE U HRVATSKOM SABORU

Utvrđuje se da 6. siječnja 2011. prestaje mirovanje zastupničkog mandata zastupnice MARINE MATULOVIĆ-DROPULIĆ i da zamjenica zastupnice BOŽICA ŠOLIĆ 6. siječnja 2011. prestaje obnašati zastupničku dužnost.

Klasa: 021-14/10-01/18
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-38
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

### NN 3/2011 (5.1.2011.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

39

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Utvrđuje se da 6. siječnja 2011. prestaje mirovanje zastupničkog mandata zastupnika IVANA ŠUKERA i da zamjenica zastupnika IVANKA ROKSANDIĆ 6. siječnja 2011. prestaje obnašati zastupničku dužnost.

Klasa: 021-14/10-01/19
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-39
## Odluka o prestanku mirovanja zastupničkog mandata zastupnika i prestanka obnašanja zastupničke dužnosti zamjenika zastupnika u Hrvatskom saboru

### NN 3/2011 (5.1.2011.), Odluka o prestanku mirovanja zastupničkog mandata zastupnika i prestanka obnašanja zastupničke dužnosti zamjenika zastupnika u Hrvatskom saboru

HRVATSKI SABOR

40

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 6. siječnja 2011. prestaje mirovanje zastupničkog mandata zastupnika BRANKA VUKELIĆA i da zamjenik zastupnika NEDJELJKO STRIKIĆ 6. siječnja 2011. prestaje obnašati zastupničku dužnost.

Klasa: 021-14/10-01/20
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-40
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 3/2011 (5.1.2011.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

41

Na temelju članka 81. Ustava Republike Hrvatske i članaka 9. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 29. prosinca 2010. započinje mirovanje zastup-ničkog mandata zastupnika BRANKA BAČIĆA. Zastupničku dužnost, sukladno članku 9. stavku 2. Poslovnika Hrvatskoga sabora, započet će obnašati zamjenik zastupnika BORISLAV MATKOVIĆ.

Klasa: 021-14/10-01/21
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-41
## Odluka o prestanku zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

### NN 3/2011 (5.1.2011.), Odluka o prestanku zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

42

Na temelju članka 81. Ustava Republike Hrvatske i članaka 10. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 29. prosinca 2010., donio je

ODLUKU

O PRESTANKU ZASTUPNIČKOG MANDATA ZAMJENIKA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Utvrđuje se da 6. siječnja 2011. prestaje zastupnički mandat zamjeniku zastupnika STJEPANU KUNDIĆU, dr. med., i da zamjenica zastupnika IVANKA ROKSANDIĆ 6. siječnja 2011. započinje obnašati zastupničku dužnost.

Klasa: 021-14/10-01/22
Zagreb, 29. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 3/2011-42
## Odluka o izmjeni Odluke o utvrđivanju plaća i drugih primanja predsjednika i članova uprava trgovačkih društava

### NN 3/2011 (5.1.2011.), Odluka o izmjeni Odluke o utvrđivanju plaća i drugih primanja predsjednika i članova uprava trgovačkih društava

VLADA REPUBLIKE HRVATSKE

44

Na temelju članka 10. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 17. prosinca 2010. godine donijela

ODLUKU

O IZMJENI ODLUKE O UTVRĐIVANJU PLAĆA I DRUGIH PRIMANJA PREDSJEDNIKA I ČLANOVA UPRAVA TRGOVAČKIH DRUŠTAVA

I.

U Odluci o utvrđivanju plaća i drugih primanja predsjednika i članova uprava trgovačkih društava (»Narodne novine«, broj 83/2009), u točki VII. riječi: »31. prosinca 2010. godine« zamjenjuju se riječima: »31. prosinca 2011. godine«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 120-02/09-01/17

Urbroj: 5030105-10-1

Zagreb, 17. prosinca 2010.

Predsjednica
Jadranka Kosor, dipl. iur., v. r.

Odluka, NN 3/2011-44
## Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima županijskih državnih odvjetništava nastalih spajanjem

### NN 3/2011 (5.1.2011.), Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima županijskih državnih odvjetništava nastalih spajanjem

MINISTARSTVO PRAVOSUĐA

47

Na temelju članka 6. stavak 2. Zakona o područjima i sjedištima državnih odvjetništava (»Narodne novine«, br. 144/10), ministar pravosuđa donosi

PRAVILNIK

O UTVRĐIVANJU ROKOVA ZA OSIGURANJE RADNIH, PROSTORNIH, TEHNIČKIH I DRUGIH UVJETA U SJEDIŠTIMA ŽUPANIJSKIH DRŽAVNIH ODVJETNIŠTAVA NASTALIH SPAJANJEM

Članak 1.

Ovim Pravilnikom utvrđuju se rokovi za osiguranje radnih, prostornih, tehničkih i drugih uvjeta u sjedištima državnih odvjetništava nastalih spajanjem.

Članak 2.

Ministarstvo pravosuđa osigurat će radni prostor, tehnički opremiti sudove, kao i druge uvjete u sjedištima županijskih sudova koji su nastali spajanjem u sljedećim rokovima:

1. Županijskom državnom odvjetništvu u Karlovcu spojit će se Stalna služba u Gospiću, do 31. prosinca 2011. godine.

2. Županijskom državnom odvjetništvu u Slavonskom Brodu spojit će se Stalna služba u Požegi, do 31. prosinca 2011. godine,

3. Županijskom državnom odvjetništvu u Varaždinu spojit će se Stalne službe u Čakovcu i Koprivnici, do 31. prosinca 2011. godine.

4. Županijskom državnom odvjetništvu u Zagrebu spojit će se Stalna služba u Zlataru, do 31. prosinca 2011. godine.

Članak 3.

Ministar pravosuđa posebnom će odlukom utvrditi da su osigurani uvjeti iz članka 1. ovoga Pravilnika, odnosno da je osiguran radni prostor, tehnička opremljenost i drugi tehnički uvjeti sukladno standardima za pravosudna tijela.

Članak 4.

Svi kazneni i građansko-upravni predmeti, zbirke isprava, arhiva i svi ostali predmeti i isprave državnog odvjetništva koje se spaja vode se kao predmeti novoustanovljenog državnog odvjetništva nastalog spajanjem od 1. siječnja 2011. godine.

Za predmete za koje je bio nadležno državno odvjetništvo prije spajanja, nadležno je državnu odvjetništvo koje je nastalo spajanjem.

O primopredaji predmeta sastavit će se zapisnik koji potpisuju dosadašnji državni odvjetnici županijskih državnih odvjetništava i osoba ovlaštena za obavljanje poslova državnoodvjetničke uprave u državnom odvjetništvu koje je nastalo spajanjem.

Članak 5

Na obavljanje poslova državnoodvjetničke uprave i uredskog poslovanja za državna odvjetništva koja imaju stalne službe, primjenjivat će se Poslovnik državnog odvjetništva (»Narodne novine«, broj 156/09).

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-01/288

Urbroj: 514-02-02-10-1

Zagreb, 3. siječnja 2011.

Ministar
Dražen Bošnjaković, v. r.

Pravilnik, NN 3/2011-47
## Pravilnik o izmjenama i dopunama Pravilnika o patentu

### NN 3/2011 (5.1.2011.), Pravilnik o izmjenama i dopunama Pravilnika o patentu

MINISTARSTVO GOSPODARSTVA, RADA I PODUZETNIŠTVA

49

Na temelju članka 115. Zakona o patentu (»Narodne novine«, broj 173/03, 87/05, 76/07, 30/09 i 128/10) ministar gospodarstva, rada i poduzetništva, nadležan za rad Državnog zavoda za intelektualno vlasništvo, na prijedlog ravnatelja Državnog zavoda za intelektualno vlasništvo, donosi

PRAVILNIK

O IZMJENAMA I DOPUNAMA PRAVILNIKA O PATENTU

Članak 1.

U Pravilniku o patentu (»Narodne novine«, broj 117/07), članak 41. mijenja se i glasi:

»Podaci iz članka 87. e stavka 1. točke 1. Zakona navode se na obrascu koji je sastavni dio ovoga Pravilnika (obrazac P-3) ili na obrascu koji sadržajem i izgledom u cijelosti odgovara tom obrascu.«

Članak 2.

U članku 42. dodaje se stavak 2. koji glasi:

»(2) Odredbe stavka 1. ovog članka na odgovarajući se način primjenjuju i na zahtjev za produpljenje trajanja Svjedodžbe.«

Članak 3.

U članku 43., iza stavka 3. dodaje se novi stavak 4. koji glasi:

»(4) Odredbe stavka 2. i 3. ovoga članka na odgovarajući se način primjenjuju i na objavu podataka o činjenici da je produljenje trajanja Svjedodžbe odobreno ili da je zahtjev za produljenje trajanja Svjedodžbe odbijen.«

Dosadašnji stavak 4. postaje stavak 5.

Članak 4.

Ovaj Pravilnik stupa na snagu danom prijama Republike Hrvatske u Europsku uniju.

Klasa: 011-01/10-01/191

Urbroj: 526-03-02/1-10-3

Zagreb, 28. prosinca 2010.

Ministar
mr. sc. Đuro Popijač, v. r.

**[Obrazac P-3](dodatni/412267.pdf)**

Pravilnik, NN 3/2011-49
## Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

### NN 3/2011 (5.1.2011.), Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

DRŽAVNOODVJETNIČKO VIJEĆE

62

Na temelju članka 152. u vezi s člankom 144.a stavkom 1. Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 109. sjednici održanoj 4. siječnja 2011. godine donijelo je

ODLUKU

O RASPISIVANJU IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Raspisuju se izbori za članove Državnoodvjetničkog vijeća iz reda zamjenika državnih odvjetnika.

II.

Za dan provedbe izbora određuje se petak, 4. veljače 2011. godine.

III.

Ova odluka stupa na snagu danom raspisivanja izbora i objavljuje se u »Narodnim novinama«.

Broj: DOVO-1/11

Zagreb, 4. siječnja 2011.

Predsjednik
Darko Klier, v. r.

Odluka, NN 3/2011-62
## Pravilnik o izmjeni i dopuni Pravilnika o stručnom nadzoru nad radom medicinskih sestara

### NN 3/2011 (5.1.2011.), Pravilnik o izmjeni i dopuni Pravilnika o stručnom nadzoru nad radom medicinskih sestara

HRVATSKA KOMORA MEDICINSKIH SESTARA

63

Na temelju članka 19. Statuta Hrvatske komore medicinskih sestara, Vijeće Komore na 26. sjednici održanoj 23. travnja 2010. donosi

PRAVILNIK

O IZMJENI I DOPUNI PRAVILNIKA O STRUČNOM NADZORU NAD RADOM MEDICINSKIH SESTARA

Članak 1.

U Pravilniku o stručnom nadzoru nad radom medicinskih sestara (»Narodne novine« broj 92/04) u članku 5. stavak 7. briše se točka i dodaju riječi: »iz kruga istaknutih stručnjaka za područje rada medicinskih sestara u kojem se provodi nadzor. Provoditelj izvanrednog stručnog nadzora ne mora biti sa liste iz članka 4. ovog Pravilnika.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-03/09-02/01

Urbroj: 381-1-1-10-03

Zagreb, 23. travnja 2010.

Predsjednik Vijeća komore
Marija Orlić-Šumić, v. r.

Pravilnik, NN 3/2011-63
## Ispravak Pravilnika o izmjenama i dopunama Pravilnika o kakvoći svinjskih trupova i polovica

### NN 3/2011 (5.1.2011.), Ispravak Pravilnika o izmjenama i dopunama Pravilnika o kakvoći svinjskih trupova i polovica

MINISTARSTVO POLJOPRIVREDE, RIBARSTVA I RURALNOG RAZVOJA

65

Nakon izvršene usporedbe s izvornim tekstom utvrđena je pogreška u Pravilniku o izmjenama i dopunama Pravilnika o kakvoći svinjskih trupova i polovica objavljenom u »Narodnim novinama« broj 144 od 22. prosinca 2010. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O KAKVOĆI SVINJSKIH TRUPOVA I POLOVICA

U Prilogu III umjesto formule:

M% = 47,978 + (26,0429 × S/M) + (4,5154 × M) – (2,5018 × log S) – (8,4212 × S)

treba stajati formula:

M% = 67,93148 – (43,07594 × S/M) + (1,6567 × √M) – (49,45989 × log S) + (10,99155 × –√/S)

Klasa: 011-02/10-01/239

Urbroj: 525-02-1-0564/10-5

Zagreb, 29. prosinca 2010.

Ministar
Petar Čobanković, v. r.

Ostalo, NN 3/2011-65
## Pravilnik o dopuni Pravilnika o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi

### NN 4/2011 (10.1.2011.), Pravilnik o dopuni Pravilnika o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi

**MINISTARSTVO FINANCIJA**

66

Na temelju članka 77. stavka 6. i članka 92. stavka 6. Zakona o trošarinama (»Narodne novine«, broj 83/09.), uz prethodno mišljenje ministra poljoprivrede, ribarstva i ruralnog razvoja donosim

PRAVILNIK

O DOPUNI PRAVILNIKA O PRIMJENI ZAKONA O TROŠARINAMA ŠTO SE ODNOSI NA PLINSKO ULJE OBOJANO PLAVOM BOJOM ZA NAMJENE U POLJOPRIVREDI, RIBOLOVU I AKVAKULTURI

Članak 1.

U Pravilniku o primjeni Zakona o trošarinama što se odnosi na plinsko ulje obojano plavom bojom za namjene u poljoprivredi, ribolovu i akvakulturi (»Narodne novine«, broj 1/10., 44/10., 65/10., 78/10., 131/10. i 144/10.) u članku 8. dodaje se stavak 4. koji glasi:

»(4) Iznimno od stavka 1. ovoga članka, korisnik prava na potrošnju plinskog ulja obojanog plavom bojom za namjene u poljoprivredi, ribolovu i akvakulturi koji nije iskoristio odobreno pravo u 2010. godini, može 50% od preostalog neiskorištenog prava iskoristiti do 31. prosinca 2011. godine.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/2

Urbroj: 513-02-1750/1-11-33

Zagreb, 4. siječnja 2011.

Ministrica financija
mr. sc. Martina Dalić, v. r.

Pravilnik, NN 4/2011-66
## Odluka o provedbi izbora za članove Državnog sudbenog vijeća iz redova sudaca

### NN 4/2011 (10.1.2011.), Odluka o provedbi izbora za članove Državnog sudbenog vijeća iz redova sudaca

DRŽAVNO SUDBENO VIJEĆE

75

Na temelju članka 11. stavak 1. Zakona o Državnom sudbenom vijeću (»Narodne novine« br. 116/10), Državno sudbeno vijeće 7. siječnja 2011. donosi

ODLUKU

Dan provedbe izbora za članove Vijeća iz redova sudaca određuje se za 10. veljače 2011.

Ova odluka će se objaviti u »Narodnim novinama«.

Broj: OU-2/11
Zagreb, 7. siječnja 2011.

Predsjednik
Ivan Kurudić, v. r.

Odluka, NN 4/2011-75